Jesúsñapa' eñotanet ñeñt̃ atet̃ cot̃ape'chatse'tyenet pueyoc̈hreto ñocop ñeñt̃ att̃o otyeñet ñapa' oneñet̃a pompor po'huamencot̃ quec̈hpatatenan oneñet̃ec̈hno acheñenesha' . Ñeñt̃o'marña ñapa' atet̃ otanet : — Ñerra'm puesheñarr am̃cha'taret̃ elloptannena pa'cheñer e'ñe ñagattsetpa' e'ñech poctacma a'cllatanna'tuerret . Att̃ecmach p̃annerra ñeñt̃ parro yec̈hetsa pat̃err anetso , ñerra'm c̈ho elloptannenet e'ñe ñagattsetpa' ñeñt̃ña att̃o huomencatenetpa' ñeñt̃pa'c̈ho'ña c̈hachca'ye huañerrets . Att̃ecmach p̃annerra ama't ñeñt̃ e'ñe pamo'tsna'tarecmuet ñerra'm elloptannerret e'ñe ñagattsetpa' ñeñt̃ña att̃o huomencatenetpa' ñeñt̃pa'c̈ho'ña c̈hachca'ye huañerrets .
